Ons was uiters vriendelik ontvang. Thys het ons opgradeer na Koeitjie wat 'n groter eenheid as Kalfie is. Heerlike vars melk by ons afgelewer. Blyplek baie netjies en skoon, met kraakvars, spierwit beddegoed en handdoeke. Ons uitsig was oor die groen weivelde. Dit was 'n belewenis om die pragtige diere op die plaas te sien! Daar word soggens en saans 100 koeie gemelk. Ons sou sommer vir 'n lang tyd op Fleckvieh wou bly!
Wat 'n pragtige plek! Ons was drie volwassenes wat in die groot chalet naby die hoofhuis gebly het met 'n asemrowende uitsig oor die dam en vallei, met die beeste wat 2 keer per dag in 'n lang ry verby drentel tussen die weivelde en die melkery. Die bottel vars plaasmelk op dag een was 'n aangename verrassing. Die plaasaktiwiteite is nie te vroeg of te laat steurend nie en 'n mens kan werklik totaal uitrus. Die plaas is lekker sentraal geleë om 'n groot deel van die Overberg te verken. Hoogs aanbeveel!
So mooi rustige omgewing. 'n Naweek is net te kort om dit behoorlik te geniet. 'n Pragtige melk plaas met die mooiste omgewing. Daar is 'n dammetjie waar jy kan gaan roei, stap roetes, perdry, 4x4 roete. Die kinders het lammetjies en kalfies melk gegee en speel sommer die hele tyd tussen die diere.
Dit is nou 'n ware stukkie paradys. Die akkommodasie is uitstekend en die kaggeltjie in die woonvertrek 'n fees. Die omgewing is ongelooflik mooi en so ook die voëls wat wilde eende, kolganse, bleshoenders en selfs visarende insluit. Die eenheid waarin ons gewoon het is letterlik oor die water gebou en sal vir voëlkykers 'n fees wees. Baie dankie vir jou vriendelikheid, Thys. Jy is 'n ware gasheer.
Was iets nuuts vir die kinders, die uitsig was pragtig. Hulle het dit baie geniet om die kalfies te sien en hoe hulle melk gegee word. Die stilte was te lekker.
Het ons vakansie terdeë geniet. Almal was vriendelik en die plek is asemrowend mooi. Ons is ook gratis opgegradeer na 'n groter wooneenheid toe daar 'n kansellasie was. Sal definitief weer daar gaan kuier.
Ons kon nie vir 'n beter plek gevra het nie. Die mooiste mooi uitsig! Die kinders het die plaaslewe tot die uiterste geniet. Om die lammertjies en kalwers te gaan voer was vir hulle 'n hoogte punt gewees. Baie dankie vir julle gasvryheid! Sien julle beslis weer gou-gou!
Dit was ons tweede kuier hier, maar het die keer in die Takbok-chalet gebly. Ons het ongelooflik lekker gebly, ons en die kinders wou nie huis toe gaan nie. Thys se gasvryheid was weereens uit die boonste rakke en begin al voel soos familie. Die hele plaas is 'n absolute juweel met die mooiste uitsigte en wonderlike doendinge. Die plekkie gee vir jou die gevoel van die plaaslewe en ook die bos, weg van die gejaag van die stadslewe. Dit is een van ons gunsteling plekke en kan nie wag vir ons volgende kuier nie. Dankie Thys, vir die wonderlike tydjie, lekker melk en vriendelike gasvryheid. Julle is tops!